MEMORIU DE PREZENTARE

**I . Date generale de indentificare a proiectului**

Denumirea proiectului: “ Extindere retea electrica de interes public, zona lotizata F “

**II. Titular**

1. denumire titular : Comuna Valul lui Traian, judetul Constanta

b) adresa titularului, telefon, fax, adresă pagina internet:

**str. Primariei, nr. 1, tel. 0241231006, fax 0231231353,** [**secretariat@valu-lui-traian.ro**](mailto:secretariat@valu-lui-traian.ro)

**www.valu-lui-traian.ro**

c) persoane de contact : consilier Zota Ionela Marilena, consultant Moraru Robert

d) Primar : Mitroi Florin

e) responsabil pentru protectia mediului : Silvia Turcu

1. **Descrierea proiectului :**

**III.a Solutia tehnica propusa :**

Solutia tehnica de realizare a alimentarii cu energie electrica este cea propusa prin studiul de fezabilitate 127/2016 si avizata de catre Comisia Tehnico-Economica a S.C. E-Distributie Dobrogea S.A. in sedinta din data de 25.01.2017.

Lucrarile care urmeaza a fi executate constau in :

* Plantare stalp medie tensiune cu separator telecomandat pentru trecere din LEA in LES ;
* Plantare stalp medie tensiune in axul liniei existente pentru realizarea derivatiei ;
* Realizare derivatie din linie aeriana de medie tensiune existenta ;
* Realizare linie electrica subterana de medie tensiune in lungime de 3.500 m intre stalpul de medie tesiune cu aparataj proiectat si postul de transformare Poteca, realizat printr-un proiect anterior ;
* Pe traseul cablului de medie tensiune vor fi montate 5 posturi de transformare care vor fi racordate in sistem intrare-iesire la acesta
* Posturile de transformare vor fi amplasate in fundatii realizate in conformitate cu specificatiile furnizorului de echipamente
* Din aceste posturi de transformare vor pleca cate 4-5 circuite in cablu subteran de joasa tensiune la care se vor racorda casete stradale unificate conform normelor ENEL . Aceste casete stradale vor alimenta firide de distributie, contorizare si contorizare ( F.D.C.P. ) in care vor fi montate grupurile de masura a energiei electrice consumate a viitorilor consumatori .
* Liniile electrice subterane de joasa tensiune vor avea o lungime totala de 9860 .
* Cablurile electrice vor fi pozate in profile unificate ENEL si vor fi protejate pe toata lungimea lor in tub PVC riflat
* Instalatii pentru prizele de pamant ale stalpului echipat cu separator , ale posturilor de transformare, ale casetelor stradale si ale F.D.CP.- urilor .

Terenurile pe care urmeaza a se realiza instalatiile proiectate sunt situate in intravilanul localitatii Valul lui Traian .

Pentru amplasarea posturilor de transformare s-au pus la dispozitie 5 terenuri de cate 40 m2 prin Hotararile de Consiliu Local al comunei Valul lui Traian nr. 385/14.11.2016 si 418/12.12.2016.

Solutia de pozare in linii subterane a liniilor de medie si joasa tensiune a fost adoptata ca urmare a solicitarii beneficiarului, respectiv UAT Valul lui Traian .

In vecinatatea amplasamentului studiat este linia electrica aeriana de medie tensiune 20 kV 4205, alimentata din statia electrica de transformare 110/20 kV Basarabi .

Suprafaţa de teren temporar ocupată de instalatiile electrice, respectiv LES 20 kV,

LES 0,4 kV si prizele de pamant este de 8260 m2.

Suprafata de teren definitiv ocupata cu echipamentele aferente instalatiilor de racordare ( posturi de transformare, stalpi de medie tensiune, firide stradale, FDCP-uri ) este de 150 m2.

**Avand in vedere distanta relativ mica intre Constanta si Valul lui Traian si faptului ca nu au fost prevazute in documentatia de licitatie cheltuieli pentru organizarea de santier , nu va fi prevazuta pentru derularea lucrarilor o astfel de organizare .**

**Se va urmari pe cat posibil ca in fiecare zi sa fie puse in opera materialele si echipamentele aprovizionate pentru ziua respectiva .**

**III.b. Necesitatea realizarii proiectului**

Lucrarea este necesara pentru alimentarea cu energie electrica a unui numar de 556 de loturi destinate constructiei de locuinte . Lucrarea se va executa pe fonduri puse la dispozitie de catre , beneficiarul lucrarilor, respectiv UAT Valul lui Traian /

**III.c. Planse reprezentand limitele amplasamentului proiectului, formele fizice ale proiectului**

S-au anexat prezentei documentatii planul de situatie cu amplasamentele capacitatilor energetice si traseele liniilor subterane de medie si joasa tensiune, detaliu fundatie stalp medie tensiune, detaliu fundatie post de trasformare, detalii fatade posturi de transformare .

**III.d. Elementele specifice caracteristice proiectului propus**

Proiectul propus nu are scop productiv, el are ca scop final realizarea alimentarii cu energie electrica a unui numar de 556 loturi destinate constructiei de locuinte pentru atragerea tinerilor spre comuna Valul lui Traian, modernizarii si dezvoltarii acesteia, precum si a cresterii calitatii vietii in aceasta localitate . De asemenea au fost prevazute alimentari cu energie electrica a unor cladiri de utilitate publica .

El consta in construirea unor capacitati de distributie a energiei electrice racordate la o capacitate de transport al energiei electrice **existente** .

Din aceste considerente nu sunt cuprinse in prezenta documentatie descrieri ale fluxurilor tehnologice sau ale proceselor de productie ale investitiei .

**III e. Materii prime, energie si combustibili utilizati**

Lucrarile care urmeaza a fi executate in vederea alimentarii cu energie electrica a lotizarilor din zona F a localitatii Valul lui Traian vor fi executate cu materiale si echipamente omologate de catre S.C. E- Distributie Dobrogea S.A.

Aceste materiale si echipamente nu au un impact negativ asupra mediului incojurator , fiind omologate la standardele europene in vigoare , acest aspect fiind unul primordial in politica de mediu al S.C. ENEL S.A., politica impusa si colaboratorilor acestei companii, atat in ceea ce priveste proiectarea, cat si in ceea ce priveste executia lucrarilor .

Pentru realizarea lucrarilor vor fi necesare urmatoarele echipamente si materiale :

* Stalpi de beton
* Separator tripolar de exterior in montaj orizontal
* Descarcatoare medie tensiune
* Posturi de transformator 20/0,4 kV – 250, 400 si 630 kVA
* casete stradale in cutie de policarbonat armat cu fibra de sticla
* F.D.C.P.-uri in cutie de policarbonat armat cu fibra de sticla
* Cablu de medie tensiune
* Cablu joasa tensiune
* Platbanda O-Al 40x4 mm si electrozi de impamantare
* Beton pentru realizarea fundatiilor la stalpi

Atat in faza de proiectare a lucrarilor care urmeaza a fi executate, la realizarea acestora cat si la intocmirea cartii tehnice a lucrarii se va avea in vedere ca echipamentele si materialele utilizate sa corespunda cerintelor beneficiarului atat din punct de vedere calitativ , cat si din punct de vedere al respectarii cerintelor de mediu impuse prin normele privind protectia mediului in vigoare

Metodele de lucru care vor fi utilizate de catre executantul lucrarilor vor fi conforme procedurilor de lucru specificate in normele S.C.ENEL S.A si acceptate de catre firmele agrementate pentru realizarea acestor tipuri de lucrari .

**Acestea nu vor avea un impact negativ asupra mediului, zonele afectate urmand a fi aduse la starea initiala, dupa terminarea lucrarilor .**

Materialele utilzate in lucrare vor fi cele specificate in proiectul de executie al acesteia si care vor trebui sa corespunda materialelor omologate ENEL , care la randul lor sunt omologate CE .

Combustilii utilizati sunt cei pentru utilajele necesare saparii santurilor si a fundatiilor posturilor, transportul echipamentelor, materialelor si personalului muncitor, respectiv motorina si benzina .

Acest combustibil va fi asigurat de la statiile de pompare ale distribuitorilor, nefiind necesara

o statie de alimentare cu combustibil sau rezervoare proprii in zona adiacenta lucrarilor .

Mijloacele de transport utilizate vor fi verificate periodic, pentru a se evita scurgerile accidentale de combustibili .

**III.f . Racordarea la retelele utilitare existente in zona**

Lucrarile prezentate in documentatia de fata nu necesita racordarea la retele de utilitate publica ; **nu este necesara organizare de santier.**

Executantul lucrarii va asigura necesarul de apa potabila si menajera pentru personalul muncitor prin recipiente proprii, in zona neexistand in prezent racord de apa .

**III.g. Refacerea amplasmentului afectat :**

Dupa terminarea lucrarilor care fac parte din contractul de executie incheiat intre executantul desemnat si Comuna Valul lui Traian, este obligatia executantului, prin asumare contractuala de a reface zonele afectate si a le readuce la starea initiala . Nerespectarea acestei clauze contractuale duce la respingerea receptiei lucrarii .

**Pe zonele de spatiu verde afectate se va aduce terenul la starea initiala prin grija executantului lucrarii .**

**III.h. Cai noi de acces sau schimbari ale celor existente**

Lucrarile care urmeaza a fi executate nu necesita noi cai de acces si nici nu presupun schimbari ale celor existente . Caile de acces existenta la data intocimirii prezentei documentatii sunt drumuri de exploatare, care la ora actuala sunt trasate pentru viitoarele strazi ale lotizarilor .

**III.i. Resurse naturale folosite in constructie si functionare**

Pentru realizarea proiectului prezentat nu sunt necesare resurse naturale nici in faza de realizare a lucrarilor, nici in faza de exploatare a acestora . Aceste resurse sunt cele utilizate de catre furnizorii de materiale si echipamente necesare in faza de executie a lucrarilor si cele utilizate de catre furnizorul de energie electrica .

**III.j. Metode folosite in constructie**

Metodele de realizare a lucrarilor sunt specifice fiecarui constructor si ele trebuie sa fie conforme planului integrat calitate-mediu . Acesta este parte integranta al manualului calitatii pe care fiecare constructor trebuie sa-l prezinte pentru certificare in ceea ce priveste calitatea in constructii. Dupa terminarea lucrarilor Primaria comunei Valul lui Traian intentioneaza sa predea instalatiile executate catre S.C. E-Distributie Dobrogea S.A, de aceea aceste metode trebuie sa fie armonizate si cu cerintele distribuitorului de energie, in calitate de viitor proprietar al instalatiilor si beneficiar al lucrarilor .

**III.k. Planul de executie a lucarilor consta in** :

* indentificare zonelor in care se desfasoara lucrarile
* pichetarea locurilor in care urmeaza a fi plantati stalpi de medie tensiune si trasarea gropilor pentru fundatii
* realizarea gropilor si turnarea fundatiilor
* montarea stalpilor in fundatii
* montarea coronamentelor pe stalpi
* montarea echipamentelor pe stalpi
* pichetarea traseelor pentru cablurile de medie si joasa tensiune, a fundatiilor posturilor de transformare, a pozitiilor casetelor stradale si a F.D.C.P.-urilor
* saparea santurilor pentru cabluri si a gropilor pentru fundatiilor pentru posturile de transformare
* poazrea cablurilor, montarea posturilor de transformare, a casetelor stradale si a F.D.C.P.-urilor
* legaturile cablurilor de medie si joasa tensiune la posturile de transformare si la echipamentele din camp .
* montarea conductoarelor liniei aeriene de medie tensiune, legarea acestora la circuitele existente

**III.l. Relatia cu alte proiecte**

Proiectul prezentat va trebui corelat cu alte proiecte prevazute pentru aceste lotizari, respectiv alimentarea cu apa, cu gaze, sistemul de canalizare pentru evacuarea apelor uzate, realizarea iluminatului public si a serviciilor de telefonie, internet si televiziune .

**III.m. Detalii privind alternative care au fost luate in considerare**

Studiul de fezabilitate realizat de catreS.C. E-distributie Dobrogea S.A. a fost avizat in varianta prezentata, nefiind luate in considerare alte variante alternative, deoarece singura varianta de racordare la reteaua de distributie apartinand S.C. E-Distributie Dobrogea S.A. este linia de medie tensiune existenta in apropierea amplasamentului studiat, solutie care a fost specificata in Avizul C.T.E. numarul 8/1 din 25.01.2017, atasat prezentei documentatii.

**III.n. Activitati care pot apare in urma realizarii proiectului :**

In urma realizarii lucrarilor de alimentare cu energie electrica a lotizarilor din zona F a localitatii Valul lui Traian nu pot apare noi activitati, lotizarile fiind destinate exclusiv constructiei de locuinte, iar cladirile de utilitate publica propuse in zona sunt : Primaria, Biserica, Geamia si Gradinita .

**III.o .** **Alte autorizatii cerute pentru proiect**

Pentru acest proiect au fost solicitate :

* Aviz de amplasament de la S.C.E-Distributie Dobrogea S.A.
* Aviz de amplasament de la furnizorul de apa din zona, respectiv S.C. R.A.J.A. S.A

**III. p. Localizarea proiectului** :

Localizarea proiectului este prezentata in plansa nr. IE 0 , plan de incadrare in zona.

Aceasta localizare nu cade sub incidenta Conventiei privind evaluarea impactului asupra mediului in context transfrontaliera , adpotata la Espoo in 25.02.1991 si ratificata prin legea

nr. 22/2001.

Lucrarile care urmeaza a fi realizate sunt in intravilanul localitatii Valul lui Traian .

***Caracteristicile impactului potential asupra mediului :***

* lucrarile care urmeaza a fi realizate nu au nici un impact asupra asezarilor umane din zona, acestea fiind situate la distante mari fata de zonele de lucru .
* in zona studiata nu exista fauna, flora fiind cea obisnuita in zonele adiacente cailor de circulatie si in zonele in care au fost obiective agro-industriale, adica fara importanta din punct de vedere botanic . In zonele care vor fi afectate de lucrari nu exista surse naturale de apa, deci nu exista pericolul infestarii surselor de apa in urma deversarilor accidentale de agenti nocivi . Lucrarile care urmeaza a fi executate nu vor avea impact asupra climei din zona .
* din punct de vedere al impactului sonor al lucrarilor asupra populatiei din zona, acesta va fi minor, avand in vedere pe de-o parte faptul ca in zona in care se efectueaza aceste lucrari nu sunt locuinte si pe de alta parte ca se vor desfasura in limita impusa de normativele in vigoare .

La momentul de fata terenurile pe care urmeaza a fi realizate instalatiile electrice ale

S.C. E-Distributie Dobrogea S.A. au destinatiile specifice activitatilor agro-industriale .

Instalatiile urmeaza a fi amplasate suprateran si subteran si in zona cuprinsa intre linia electrica de medie tensiune si strada Poteca, conform planului de situatie anexat .

Nu se pune problema politicilor de zonare si folosire a terenurilor, destinatia acestora fiind stabilita prin insasi natura proiectului .

In zonele studiate nu sunt areale sensibile .

Nu s-a pus problema luarii in considerare a altei variante de amplasament, deoarece lucrarile care urmeaza a se executa vor alimenta cu energie electrica loturi stabilite prin Hotarari de Consiliu Local .

In cadrul aceluiasi program de atragere a tinerilor in localitatea Valul lui Traian este in curs de atribuire a contractului de executie lucrari pentru alimentare cu energie electrica a unei alte zone de lotizari, respectiv zona ” C ”, pentru care se vor executa lucrari similare cu cele descrise in prezenta documentatie . Este unul din motivele pentru care nu s-a luat in considerare o alta varianta de amplasament pentru cele 556 de loturi .

**III.r. Caracteristicile impactului potential**

Lucrarile care urmeaza a fi executate nu au impact negativ asupra zonei studiate, acestea fiind lucrari obisnuite de instalatii electrice de joasa si medie tensiune: lucrari de intretinere ale retelelor, de extindere sau modernizare a acestora.

Din motivele expuse mai sus nu au influente negative asupra sanatatii populatiei , asupra faunei si florei si a calitatii solului .

Probabilitatea de a apare un impact negativ asupra celor mentionate mai sus , respectiv asupra sanatatii populatiei, faunei ( in zona nu este semnalata fauna specifica arealului Dobrogei), florei (aceasta este flora fara valoare botanica , fiind flora obisnuita zonelor cu cai de comunicatie terestra si a zonelor care au fost utilizate ca locatii pentru activitati agricole) si calitatii solului este extrem de redusa.

Contructorul este obligat sa intocmeasca un plan de masuri de mediu, plan care va fi inaintat spre analiza si aprobare beneficiarului, respectiv Comuna Valul lui Traian . Daca acesta are obsevatii asupra planului prezentat va returna planul de masuri de mediu spre completare.

Impactul prezentului proiect nu este resimtit in afara granitelor tarii:

* nu sunt utilizate cursuri de apa pentru drenarea amplasamentului unde se desfasoara lucrarea;
* materialele si echipamentele sunt achizitionate de la distribuitori interni, fara sa genereze trafic care sa traverseze granitele tarii;

**IV. Surse de poluanti si instalatii pentru retinerea , evacuarea si dispersia poluantilor in mediu**

Constructorul va transporta si depozita in locul precizat prin Autorizatia de Construire emisa de Primaria comunei Valul lui Traian diverse tipuri de deseuri:

- deseuri inerte , respectiv piatra , moloz ,

- deseuri reciclabile

- deseuri periculoase ( daca este cazul )

De asemenea constructorul va prezenta beneficiarului un plan de gestionare a deseurilor care va trebui sa respecte legislatia in vigoare, pentru diversele categorii de deseuri .

Acest plan va fi analizat si aprobat de catre beneficiar .In cazul in care sunt observatii asupra planului prezentat, acesta va fi returnat constructorului pentru modificari si completari .

1. **Protectia calitatii apei**

Instalatiile proiectate nu produc agenti poluanti pentru ecosistemele acvatice, pentru apele subterane si de suprafata.

In zona studiata nu exista surse de apa de suprafata sau freatice care ar putea fi afectate de surse de poluare, de aceea nu sunt necesare masuri speciale pentru protectia acestora.

Pentru Protecţia apelor şi a ecosistemelor acvatice constructorul este obligat :

* să nu evacueze ape uzate direct în apele naturale şi să nu arunce în acestea nici un fel de deşeuri
* să nu spele obiecte, produse, ambalaje, materiale care pot produce impurificarea apelor de suprafaţă
* să nu deverseze în apele de suprafaţă, subterane şi maritime ape uzate, menajere, substanţe prioritare/ prioritar periculoase
* să nu arunce şi să nu depoziteze pe maluri, în albiile râurilor şi în zonele umede şi de coastă deşeuri de orice fel şi să nu introducă în ape substanţe explozive, tensiune electrică, narcotice, substanţe prioritare/prioritar periculoase

1. **Protectia aerului**

Instalatiile proiectate nu produc agenti poluanti pentru aer, in timpul exploatarii neexistand nici o forma de emisie.

Sursele de poluanti pentru aer pot fi mijloacele de transport si utilajele care sunt utilizate la realizarea lucrarilor propuse. Acestea nu sunt insa mijloace majore de poluare a aerului din zona, avand in vedere ca durata de executie a lucrarilor pentru canalizatiile de cablu este relativ redusa, respectiv 2 saptamani .

O alta sursa de poluare a aerului poate fi praful rezultat din procesele tehnologice de plantare a stalpilor si de montare a posturilor de transformare. Acesta nu are un caracter permanent si va fi dispersat in atmosfera pe cale naturala, prin curentii atmosferici .

1. **Protectia impotriva zgomotului si vibratiilor**

Instalatiile electrice proiectate nu produc zgomot sau vibratii.

In ceea ce priveste modul de lucru la constructii montaj, utilajele specifice transportului materialelor pentru realizarea liniilor electrice nu stationeaza mult timp in zona, doar pentru descarcatul materialelor, iar functionarea lor in aceasta perioada nu dauneaza zonei. Combustibilul folosit nu se scurge sau depune pe sol si nu deterioreaza zona.

Sursele de zgomot si vibratii sunt masinile si utilajele care sunt utilizate la realizarea lucrarilor. Acestea nu produc fenomene de vibratii majore, mai mari decat cele uzuale aparute datorita traficului pe drumul national care strabate comuna .

Constructorul va respecta programul normal de liniste desi locuintele sunt la distanta relativ mare fata de zonele afectate de lucrari .

Pentru protecţia atmosferei, schimbările climaterice, gestionarea zgomotului ambiental constructorul are urmatoarele obligatii :

* va asigura măsuri şi dotări pentru izolarea şi protecţia fonică a surselor generatoare de zgomot şi vibraţii, astfel încât să nu conducă, prin funcţionarea acestora, la depăşirea nivelurilor limită a zgomotului ambiental;
* va dota instalaţiile tehnologice, care sunt surse de poluare, cu sisteme de automonitorizare şi să asigure corecta lor funcţionare

1. **Protectia impotriva radiatiilor**

Instalatiile proiectate nu produc radiatii poluante pentru mediul inconjurator, oameni sau animale. Radiatiile electromagnetice produse de instalatiile propuse spre realizare nu au un nivel semnificativ de impact asupra mediului.

Echipamentele care vor fi instalate nu sunt generatoare de radiatii, acest lucru fiind certificat prin documentele de calitate care le insotesc .

1. **Protectia solului si a subsolului**

Instalatiile proiectate nu produc agenti poluanti pentru ecosistemele terestre.

Distantele intre instalatiile electrice si cladirile civile respecta prevederile normelor in vigoare. Lucrarile de sapatura afecteaza partial solul si subsolul. La finalizarea lucrarilor se va face nivelarea si tasarea solului. Pamantul rezultat din sapatura se va depozita la un punct de depozitare avizat, accesul utilajelor in zona facandu-se pe drumul de acces existent. Materialele necesare realizarii lucrarilor se vor depozita in locuri marcate, dupa terminarea lucrarilor se vor elibera suprafetele ocupate.

Executantul lucrarii are obligatia aducerii la forma initiala a terenului afectat, dupa terminarea lucrarii. In documentatie s-au prevazut lucrari de transport a tuturor materialelor necesare efectuarii lucrarii.

Pentru protecţia solului, subsolului şi a ecosistemelor terestre este necesar ca executantul:

* să prevină, pe baza reglementărilor în domeniu, deteriorarea calităţii mediului geologic
* să asigure luarea măsurilor de salubrizare a terenului
* să respecte regimul silvic în conformitate cu prevederile legislaţiei în domeniul silviculturii şi protecţiei mediului
* să sesizeze autorităţile competente despre accidente sau activităţi care afectează ecosistemele forestiere sau alte asemenea ecosisteme terestre şi în caz de eliminari accidentale de poluanţi în mediu sau de accident major.
* în cazul producerii unei poluării accidentale (scurgeri accidentale de ulei de la echipamente, etc.) sa efectueze toate lucrările necesare pentru înlăturarea cauzei producerii poluării şi pentru refacerea zonelor afectate de poluarea produsă, lucrări efectuate pe cheltuiala executantului.
* sa efectueze, pentru masinile si utilajele utilizate, toate verificarile necesare la termenele stabilite si alimentarea cu carburanti si schimburile de ulei sa se faca numai in locuri special amenajate pentru astfel de activitati.
* sa transporte periodic deseurile reciclabile la centre de valorificare ale acestora.

1. **Protectia ecosistemelor terestre si acvatice**

Instalatiile proiectate nu afecteaza ecosistemele terestre si acvatice, nefiind necesare lucrari de dotari sau masuri speciale pentru protejarea acestora.

1. **Protectia asezarilor umane si a altor obiective de interes public**

In zona studiata nu sunt obiective de interes public, respectiv monumente istorice, arhitecturale sau obiective asupra carora sa existe regim de restrictie .

Locuintele populatiei si alte obiective cum ar fi societati comerciale sunt amplasate la distante mari fata de zonele de lucru si de aceea nu sunt necesare lucrari, dotari sau masuri speciale de protejare a acestora

Pentru protecţia aşezărilor umane executantul va urmari:

* să nu degradeze mediul natural sau amenajat, prin depozitări necontrolate de deşeuri de orice fel
* să respecte prevederile din planurile de urbanism şi amenajarea teritoriului privind amplasarea obiectivelor industriale, organizărilor de şantier, a căilor şi mijloacelor de transport, a reţelelor de canalizare, a staţiilor de epurare, a depozitelor de deşeuri menajere, stradale şi industriale şi a altor obiective şi activităţi, fără a prejudicia ambientul, spaţiile de odihna, tratament şi recreere, starea de sănătate şi de confort a populaţiei
* să informeze publicul asupra riscurilor generate de funcţionarea sau existenţa obiectivelor cu risc pentru sănătatea populaţiei şi mediu
* lucrările se vor executa respectarea prevederilor NTE 007/08/00, P.E.106/2003, P.E.101, P.E.101A/1985 şi N.T.E. 003/2004 cu privire la distanţe, apropieri, coexistenţă cu alte instalaţii.

1. **Gospodaria deseurilor generate pe amplasament**

Inca din faza de proiectare a lucrarilor de racordare a obiectivului la capacitatile de energetice apartinand S.C.E-Distributie Dobrogea S.A. se va avea in vedere intocmirea unui plan de gestionare a deseurilor, plan care sa fie in concordanta cu cerintele legale in vigoare .

Constructorul isi va insusi acest plan de gestionare a deseurilor sau va veni cu un plan propriu, dar care va respecta de asemenea legislatia in vigoare in ceea ce priveste deseurile .

Executantul lucrarilor va avea spatii special amenajate unde vor fi depozitate deseurile, sortate dupa natura lor :

* deseuri inerte
* deseuri periculoase ( daca este cazul )
* deseuri nepericuloase care pot fi reciclate si care nu pot fi reciclate

Periodic se vor organiza transporturi ale deseurilor la centrele de reciclare sau la locurile unde acestea vor fi depozitate ( in cazul deseurilor nereciclabile si inerte). Aceste locuri de depozitare vor fi indicate de catre Primaria comunei Valul lui Traian, prin Autorizatia de Construire .

Aceste deseuri pot fi :

* resturi de cabluri electrice ramase in urma pozarii lor , a executarii capetelor terminale

si a mansoanelor ( deseuri reciclabile )

* hartii, cartoane sau alte materiale in care sunt ambalate materialele si echipamentele

( unele dintre acestea pot fi reciclate )

* piatra, resturi de beton sau alte materiale inerte rezultate din saparea santului pentru cabluri, a fundatiilor pentru stalpi, etc.
* deseuri metalice – reciclabile

Constructorul se obliga :

* să gestioneze deşeurile rezultate în urma lucrărilor în conformitate cu cerinţele legale privind regimul deşeurilor şi în conformitate cu prevederile din caietul de sarcini.
* să ia măsurile necesare de reducere la minim a cantităţilor de deşeuri rezultate
* să nu amestece diferitele categorii de deşeuri periculoase sau deşeuri periculoase cu deşeuri nepericuloase
* să asigure echipamente de protecţie şi de lucru adecvate operaţiunilor aferente gestionării deşeurilor în condiţi de securitate a muncii
* să nu genereze fenomene de poluare prin descărcări necontrolate de deşeuri în mediu
* să nu abandoneze deşeurile şi să le depoziteze numai în locuri special amenajate autorizate
* să separe deşeurile înainte de colectare, în vederea valorificării sau eliminarii acestora
* să gestioneze deşeurile şi materialele rezultate (cantităţi fizice, bucăţi) până la predarea acestora la achizitor (pe baza de proces-verbal de predare –primire) sau, la solicitarea acestuia, deşeurile industriale reciclabile (metalice feroase, metalice neferoase, hârtii, cartoane, mase plastice, cauciuc, textile) se predau la firme autorizate în eliminarea/valorificarea deşeurilor (nominalizate de achizitor, în contul achizitorului).
* să prezinte documentele de predare a cantităţilor de deşeuri la firmele autorizate în eliminarea/valorificarea acestora.
* deşeurile inerte: din fibră de sticlă, ambalaje de sticla, beton, cărămizi, ţigle şi materiale ceramica, izolatori, sticlă, pământ şi pietre fără conţinut de substanţe periculoase şi alte deşeuri din demolări şi construcţii se transportă la groapa de deşeuri inerte, amplasament stabilit de Primaria locală care indică modalitatea de eliminare şi ruta de transport până la aceasta.
* să prezinte documentele de predare a acestor tipuri de deşeuri
* deşeurile inerte dar cu conţinut de substanţe periculoase se vor transporta la incinerator (stabilit de achizitor)
* să prezinte documentele de predare a acestor tipuri de deşeuri

1. **Gospodarirea substantelor si preparatelor chimice periculoase**

Instalatiile proiectate nu contin substante chimice periculoase .

Executantul se obliga:

* să asigure condiţiile necesare pentru depozitarea separată a diferitelor categorii de deşeuri periculoase, în funcţie de proprietăţile fizico-chimice, de compatibilităţi şi de natură substanţelor de stingere care pot fi utilizate pentru fiecare categorie de deşeuri în caz de incendiu. Se interzice amestecul diferitelor categorii de deşeuri periculoase, precum şi al deşeurilor periculoase cu deşeuri nepericuloase
* uleiul electroizolant uzat, precum şi toate celelalte deşeuri cu conţinut de substanţe periculoase vor fi colectate în recipienţi speciali şi/sau depozitaţi în spaţii special amenajate marcate şi predate firmelor autorizate indicate de achizitor (în contul achizitorului)

**V. Prevederi pentru monitorizarea mediului**

Instalatiile proiectate nu au un impact major asupra mediului ambiant si de aceea nu este necesar a fi prevazute dotari si masuri speciale pentru controlul emisiilor de poluanti in mediu.

Prevederile pentru monitorizarea mediului sunt prevazute in „PLAN DE MASURI DE MEDIU „ anexat prezentei documentatii

1. **Justificarea incadrarii proiectului in prevederile altor acte normative nationale care transpun legislatia comunitara (IPPC, SEVESO, COV, LCP, Directiva-cadru apa,**

**Directiva-cadru aer, Directiva-cadru a deseurilor, etc) :** Nu este cazul

1. **Lucrari necesare organizarii de santier:** Nu este cazul
2. **Lucrari de refacere a amplasamentului la finalizarea investitiei , in caz de accidente si/sau la incetarea activitatii**

Lucrarile cuprinse in proiect se vor executa etapizat .

Dupa finalizarea fiecarei etape constructorul are obligatia de a convoca o comisie de receptie care va avea in componenta reprezentanti ai beneficiarului si ai constructorului. Procesul verbal de receptie va avea stipulate pe langa aspectele privitoare la cantitatile de lucrari si calitatea acestora si aspecte privitoare la refacerea suprafetelor afectate de executarea lucrarilor .

Astfel, dupa executarea santurilor pentru pozarea cablurilor sau pentru montarea prizelor de pamant, terenul afectat va fi readus la starea initiala, conform proiectului tehnic.Pamantul utilizat pentru astuparea santurilor va fi pamant curat, fara materiale care ar putea duce la deteriorarea cablurilor . Acesta va fi compactat conform fiselor tehnice in vigoare .

In cazul fundatiilor pentru stalpi, se va avea in vedere ca dupa plantarea acestora, terenul sa fie degajat de resturi de beton sau fier, acestea urmand a fi transportate la locuri stabilite de Primaria localitatii Valul lui Traian prin Autorizatia de Construire.

1. **Anexe , piese desenate**

Prezenta documentatie are anexate:

- IE 0 – Plan de incadrare in zona;

- IE 1 – Plan de situatie cu instalatiile electrice proiectate;

- IE 2 – Detaliu fatade post de transformare ;

- IE 3 – Detaliu fundatie post de transformare ;

- IE 4 – Detaliu echipare stalp medie tensiune ;

- IE 5 - Detaliu fundatie stalp medie tensiune ;

**X. Coordonatele geografice** sunt prezentatesub forma de vector in format digital cu referinta geografica in sistem de proiectie nationala **Stereo 70**.

Proiectant

Ing. Florin Pandele